Zveza prijateljev mladine Domžale

Ljubljanska cesta 58

1230 Domžale

Domžale, 31. 12. 2018

 **POROČILO O DELU v letu 2018**

**IZVEDENE AKTIVNOSTI,**

**SOFINANCIRANE S STRANI OBČINE DOMŽALE**

**(pridobljena finančna sredstva na razpisu za leto 2018)**

Izvedeni so bili naslednji projekti:

* **28. MEDOBČINSKI OTROŠKI PARLAMENT**®**,** dne 15. 02. 2018, v trzinski dvorani Marjance Ručigaj, udeležilo se ga je 33 otrok od tega 21 otrok iz domžalske občine in 12 otrok iz ostalih občin (Trzin, Mengeš, Lukovica in Moravče) s cca 25 spremljevalci in gosti.

Dne 15. 3. 2018 je bila gostiteljica **REGIJSKEGA OTROŠKEGA PARLAMENTA**® OŠ Dobrova**,** katerega so se ga udeležili 3 predstavniki osnovne šole Trzin in **NACIONALNEGA PARLAMENTA** v Ljubljani dne: 16. 4. 2018, v Državnem zboru sta se ga udeležila 2 otroka s spremljevalcem.

* **PROGRAM POČITNIŠKIH DEJAVNOSTI – varstvo otrok med zimskimi šolskimi počitnicami** je bil v sodelovanju z OŠ Rodica izveden med 19. – 23. 02. 2018, dnevno od 730 – 1500 ure. Program, ki so ga oblikovale mentorice, je spodbujal ustvarjanje, druženje in gibanje. V času, ko so starši bili v službi, so bili otroci na varnem, čas so preživeli ustvarjalno in aktivno.

 V varstvu je bilo skupaj 36 otrok (34 otrok iz Občine Domžale /94,4%/, iz Občine Mengeš 1 otrok /2,8%/ in iz Občine Lukovica 1 otrok /2,8%/ .

* **PREDSTAVITEV delovanja ZPM Domžale na občinskem praznovanju »Spoznajmo se, praznujmo skupaj«,** dne 18. 4. 2018, v Češminovem parku v Domžalah. Otroci so ob stojnici likovno ustvarjali, starše pa je zanimalo letovanje.
* **Sodelovanje na Dnevu za mlade v Češminovem parku, 25.5.2018.**
* **BRALNA ZNAČKA**® **- prireditve za ZLATE BRALCE** se je udeležilo 95 otrok /71%/ iz OŠ Občine Domžale in 38 otrok /29%/ iz ostalih Občin: Trzin, Mengeš in Lukovica, skupaj 133 otrok s 14 spremljevalci in gosti.

Prejemniki priznanja ZLATI BRALEC so se z mentorji udeležili prireditve v Ljubljani, dne 1. 6. 2018, ob12. uri, v Gallusovi dvorani Cankarjevega doma, ki jo je organiziralo Društvo Bralna značka Slovenije – ZPMS ob zaključku šolskega leta.

* **PROGRAM POČITNIŠKIH DEJAVNOSTI - varstvo otrok med poletnimi šolskimi počitnicami** je bil realiziran po načrtu. V varstvu je bilo 70 otrok iz Občine Domžale /85,4%/ in 12 otrok /14,6%/ iz ostalih občin.

Program je otrokom omogočil aktivno preživljanje prostega časa, ki je temeljil na gibanju, druženju in ustvarjanju (likovno ustvarjanje, izdelava različnih izdelkov, igranje družabnih iger, športnih aktivnosti, itd., ..), spoznavanju slamnikarske preteklosti v Domžalah (Slamnikarska pot v sodelovanju z muzejem) ter filmske vzgoje v KD Franca Bernika.

* **TEDEN OTROKA**® - je bil realiziran po programu, v času od 1. – 7. 10. 2018, kot je bilo načrtovano. Program je bil zelo pester, potekal je na različnih lokacijah, ponujal je različne vsebine, za vse starosti osnovnošolskih otrok.

V KD Franca Bernika smo ponudili lutkovno predstavo za najmlajše ter dve filmski projekciji za malo starejše. 345 otrok iz Občine Domžale s spremljevalci si je v KD Franca Bernika ogledalo eno izmed predstav. V domžalski knjižnici so potekale tri ustvarjalne likovne delavnice. V pravljičnem kotičku so otroci poslušali zgodbico o Pikiju Jakobu.

Izvedbo delavnic sta si ogledali tudi dve predstavnici francoske organizacije, katere dejavnost je, podobne kot naša, delo z otroki in družinami . Seznanjeni sta bili z delovanjem naše organizacije.

Župan je tradicionalno sprejel predstavnike domžalskih osnovnih šol. Na OŠ Venclja Perka pa so učenci zadnje triade razpravljali o svojih pravicah in dolžnostih. Na povabilo gostiteljice OŠ Venclja Perka so se odzvale številne šole: OŠ Trzin, OŠ Domžale, OŠ Dob, OŠ Roje.

* **TABOR SOCIALNIH VEŠČIN** od 23. – 25.11.2018, v CŠOD v RAKOVEM ŠKOCJANU. **Udeležilo se ga je 47 otrok iz Občine Domžale / 94% / in 3 otroci iz Občine Trzin / 6% /, skupaj 47 otrok s 7 spremljevalkami.** Tabor je namenjen učenju socialnih veščin, sodelovanju, spodbujanju učencev k aktivni vlogi v skupnosti, druženju. Odzivi učencev na evalvaciji so bili pozitivni, kar nas spodbuja k ponovni organizaciji tabora v naslednjem šolskem letu.
* **NOVOLETNE PRIREDITVE**

V prednovoletnem prazničnem času smo s sodelovanjem KD Franc Bernik Domžale ponudili ogled dveh filmov ter lutkovno predstavo. Predstav se je udeležilo preko 400 otrok iz Občine Domžale.

 Program:

* v soboto, 1. 12. 2018 – ogled dokumentarnega filma: »PTICE JEZER, NJIHOVA VRNITEV« – za otroke, starejše od 6 let
* v soboto, 8. 12. 2018 – ogled dveh kratkih animiranih filmov: »ZVERJASEC in ZVERJAŠČEK« - za otroke, starejše od 4 let, po projekciji smo v klubu KD Franca Bernika ponudili ustvarjalne delavnice z ugankarskim kotičkom. Pri izvedbi le - teh so sodelovale prostovoljke.
* v soboto, 22. 12. 2018 – predstava z naslovom: »Opičja uganka ali mamica, kje si« – za otroke, starejše od 3 let.

**IZVEDENE AKTIVNOSTI,**

**ki niso SOFINANCIRANE S STRANI OBČINE DOMŽALE**

* **LETOVANJE**

V sodelovanju z ZLRO Ljubljana smo ponudili letovanje otrokom v šestih izmenah od 30. 6. – 26. 8. 2018:

* 2 izmeni po 7 dni: POREČ in UMAG
* 4 izmene po 10 dni: SAVUDRIJA in PIRAN

**Letovanja se je udeležilo iz 169 otrok,**  od tega :

1. otrok (46,15 %) iz Občine Domžale
2. otrok (9,47 %) iz Občine Trzin
3. otrok (9,47 %) iz Občine Mengeš
4. otrok (24,26 %) iz Občine Lukovica

 18 otrok (10,65 %) iz Občine Moravče

 **Skupaj je letovalo 169 otrok 100 %**

**Polno ceno letovanja 330,00 € so starši plačali za 15 otrok.**

**Delno plačilo letovanja so starši plačali za 95 otrok** in sicer za :

* 7 dni letovanja – cena 48,93 €
* 10 dni letovanja – cena 69,90 €

**BREZPLAČNO je letovalo** iz:

* **Občine Domžale 27 otrok 45,76 %**
* **Občine Trzin 6 otrok 10,17 %**
* **Občine Mengeš 5 otrok 8,47 %**
* **Občine Lukovica 14 otrok 23,73 %**
* **Občine Moravče 7 otrok 11,87 %**

**Skupaj 59 otrok 100 %**

Sredstva za brezplačno letovanje otrok so bila namensko nakazana za:

* 43 otrok - ZPMS Ljubljana
* 16 otrok - RK Domžale (za otroke, ki imajo stalno prebivališče v

 Občini Domžale), Občine Domžale, Trzin, fizične osebe, NLB (za

 otroke svojih zaposlenih)

---------------------------------------------------------------------------------------------------

59 otrok

V letošnjem letu se je število otrok povečalo skoraj za 100 % glede na preteklo leto.

* **BOTRSTVO**®

V sodelovanju z ZPMS že vrsto let omogočamo otrokom iz UE Domžale pomoč za tudi iz projekta »BOTRSTVO V SLOVENIJI«.

V letošnjem letu smo do 30. 11. 2018 oddali na ZPM Ljubljana Moste Polje za podaljšanje oziroma za prvo vključitev v projekt »BOTRSTVO V SLOVENIJI« naslednje število predlogov:

* **Domžale 30 predlogov**
* **Trzin 0 predlogov**
* **Mengeš 2 predloga**
* **Lukovica 2 predloga**
* **Moravče 2 predloga**

**----------------------------------------------------------**

 **Skupaj 36 predlogov**

* **Dobrodelna akcija »POŠTAR PAVLI« /ŠOLSKE POTREBŠČINE (v sodelovanju z ZPMS)**
* POŠTAR PAVLI - prejeli smo šolske potrebščine (zvezke, barvice, ..)

Z dobrodelno akcijo »POŠTAR PAVLI«, ki jo organizira ZPMS, smo tudi letos razdelili socialno ogroženim družinam šolske potrebščine: zvezke, barvice, svinčnike,…itd. - od tega iz Občine:

* **Domžale 15 družin (30 otrok)**
* **Trzin 0 družin**
* **Mengeš 3 družine (6 otrok)**
* **Lukovica 1 družina (2 otroka)**
* **Moravče 1 družina (3 otroci)**

**----------------------------------------------------------------------**

 **Skupaj 20 družinam (41 otrok)**

in

* Občina Kamnik 2 družini /naslove so nam posredovali iz ZPMS/

 Vse skupaj 22 družin

ZPMS – je donirala denarna sredstva za nakup delovnih zvezkov.

Nakup učbenika, delovnih zvezkov in šolskih potrebščin smo omogočili iz:

* **Domžal 5 družinam**
* **Moravč 1 družini**

**----------------------------------------------------------**

 **Skupaj 6 socialno ogroženim družinam**

* **Dobrodelna donacija Brainobrain Domžale**

Dne 11. 1. 2018 so otroci iz skupine Brainobrain Domžale prinesli veliko vrečo novih šolskih potrebščin za otroke iz socialno ogroženih družin. Razdelili smo jih pred pričetkom novega šolskega leta.

* **glej prilogo** - članek objavljen v občinskem glasilu Slamnik, dne 26.1.2018
* **Donacija podjetij na ZPMS – dne 19. 1. 2018**

Na ZPMS smo prejeli 16 mobilnih telefonov, ki so bili razdeljeni na OŠ:

* Občine Domžale 8 kom
* Občina Lukovica 1 kom
* Občina Moravče 2 kom

Skupaj 11 kom

Ostalih 5 kom se je oddalo na RK Domžale.

* **ZPMS – financiranje smučarskih tečajev**

 V času zimskih šolskih počitnic se je iz sredstev ZPMS plačalo za 3 otroke (iz Občine Domžale) iz socialno ogroženih družin smučarski tečaj.

* **Vključitev v humanitarni program ZPMS**

Na ZPMS smo v letu 2018 oddali 14 vlog za vključitev v humanitarni program in sicer za poplačilo nujnih stroškov, kot so: stroški za elektriko, najemnino in komunalne storitve ter stroške za dejavnosti v šoli, zdravstvene pripomočke, itd.

Na podlagi odobrenih in prejetih finančnih sredstev s strani ZPMS smo finančno pomagali:

* **10 družinam iz Občine Domžale**
* **1 družini iz Občine Mengeš**
* **2 družinama iz Občine Lukovica**
* **1 družini iz Občine Moravče**

**---------------------------------------------------------------**

 **Skupaj 14 socialno ogroženim družinam.**

* **Vključitev v akcijo »PODARI SVOJ PAR«**

V podjetju Alpina so tudi letos v sodelovanju z ZPMS organizirali dobrodelno akcijo . Po prejemu obutve smo obvestili vse socialno ogrožene družine iz UE Domžale.

Prejeli smo tudi oblačila, ki smo jih zainteresiranim razdelili.

**Čevlje in oblačila so prejele socialno ogrožene družine iz:**

* **Občine Domžale 9 družin**
* **Občina Trzin 0 družin**
* **Občina Mengeš 2 družini**
* **Občina Lukovica 1 družina**
* **Občina Moravče 2 družini**

**Skupaj 14 družin**

in

* Občina Kamnik 4 družine /naslove so nam posredovali iz ZPMS/

 Vse skupaj 18 družin

* **Donirana oblačila za otroke in odrasle**

Vsa oblačila, ki smo jih prejeli, smo razdeli socialno ogroženim družinam.

Opomba:

**Vsa oblačila in obutev, ki jih nismo razdelitl (ni bilo primernih velikosti, itd…), smo oddali na RK Domžale, ker v pisarni nimamo prostora, da bi jih hranili.**

* **Donirana hrana, prejeta na ZPMS**

Hrano so prejele socialno ogrožene družine iz:

* **Občine Domžale 8 družin**
* **Občina Trzin 1 družina**
* **Občina Mengeš 1 družina**
* **Občina Lukovica 1 družina**
* **Občina Moravče 1 družina**

**Skupaj 12 družin**

in

* Občina Kamnik 2 družini /naslove so nam posredovali iz ZPMS/

 Vse skupaj 14 družin

* **OSTALE DONACIJE**
	+ Podjetje PETROL je doniralo denarna sredstva za plačilo spremljevalca za gibalno oviranega otroka.
	+ Računovodske storitve Osterman
	+ Kmetijski inštitut Slovenije
	+ Burger d.o.o. (za letovanje otrok)
	+ DM Domžale (artikli za gospodinjstvo, nego, hrana)
	+ NLB (za letovanje otrok zaposlenih)
	+ RK Domžale (za letovanje otrok)
* **SPONZORSTVO**
	+ Frizerstvo Kveder Tomaž

**ZAKLJUČEK**

V letu 2018 je bilo opravljenega veliko dela z mladimi, v prazničnem času, med počitnicami, v tednu otroka …. Trenutna razpoložljiva sredstva in viri (finančna, prostovoljci) pokrivajo realiziran program.

Pridobljena denarna sredstva na javnem razpisu projektov in programov dela z mladimi na Občini Domžale ne zadoščajo za organizacijo vseh zgoraj naštetih dejavnosti.

Sredstva poskušamo pridobiti tudi iz drugih virov (donatorska, sponzorska, dohodnina …), vendar je tega zanemarljivo malo.

Z veseljem se vključujemo v vse projekte, ki jih organizirajo na ZPMS, ker z njihovo pomočjo vsaj delno lahko zmanjšamo socialno stisko otrokom iz socialno ogroženih družin.

Pri izvedbi naših aktivnosti brezplačno sodelujejo prostovoljci in prostovoljke, brez katerih ne bi mogli izpeljati načrtovanih aktivnosti. Z letom 2019 bomo začeli beležiti prostovoljske ure v bazi prostovoljcev.

Kljub ugodnejšemu gospodarskemu stanju, opažamo, da še vedno veliko družin potrebuje pomoč. V težko situacijo zaidejo družine, kjer se pojavi bolezen, so invalidsko upokojeni, v enostarševskih družinah ali pa celo kljub zaposlitvi ne zmorejo preživeti z minimalnimi plačami. Živijo v slabih stanovanjskih razmerah in posledično imajo zdravstvene težave otroci. Zelo težko se preživljajo družine z otroki s posebnimi potrebami, saj za zdravljenje ali za normalno življenje družina potrebuje več finančnih sredstev. Z vlogami družin za pomoč se redno obračamo na Komisijo za socialni in humanitarni program na ZPMS.

Tudi tem otrokom je potrebno zagotoviti kvalitetno preživljanje prostega časa med počitnicami (smučanje, plavanje), med letom (šport, z botrstvom) ter jim omogočiti letovanje, kjer v morju in soncu pridobijo novih moči za šolsko delo. Vloge za botrstvo posredujemo na ZPM Moste Polje. Posamezne primere prošenj za tečaje smučanja in plavanja smo pokrijli z donatorskimi sredstvi.

Število otrok, ki med počitnicami potrebujejo varstvo, je vsako leto večje. V naslednjem letu bomo morali najti novo lokacijo, ker bodo v OŠ Rodica prenavljali kuhinjo in jedilnico. Morda bi bilo smiselno počitniško varstvo organizirati v eni izmed domžalskih šol.

Tabor socialnih veščin predstavlja velik doprinos k razvoju in učenju otrok na socialnem, demokratičnem področju, zato ga bomo ponudili tudi v bodoče.

Na prireditev za zlate bralne značkarje v Cankarjev dom bomo povabili učence devetih razredov tudi v bodoče, saj so bili otroci in mentorji s prireditvijo zelo zadovoljni. Mentorji predlagajo, da bi bili otroci – zlati značkarji – ta dan oproščeni pouka, v Ljubljani bi si privoščili sladoled, potem pa obiskali prireditev.

V letošnjem letu se je število otrok na letovanju zvišalo. Predvidevamo, da je letovanje postalo bolj zanimivo zaradi ponujenega večjega števila časovnih terminov in novih lokacij letovanja. V primerjavi s prejšnjimi leti je bila cena bolj ugodna, ker je bila subvencija s strani ZZZS višja. Prav tako je brezplačno letovalo veliko otrok, saj smo od ZPMS in RK pridobili sredstva za pokrivanje letovanj otrok iz socialno šibkih družin. Z izvedbo letovanj preko ZLRO in s sodelovanjem z njimi smo bili izredno zadovoljni. Odzivi staršev in otrok so bili brez izjeme pozitivni.

O dejavnostih in ponudbi ZPMD obveščamo šole, vrtce preko e – pošte, preko spletne strani in facebooka. Ljudje se odzivajo, informacije hitro zakrožijo. O svojih dejavnostih občane obveščamo tudi z objavami v lokalnih časopisih (Slamnik, Rokovnjač, Mengšan …) in v Novičkah, ki jih izdajajo na ZPMS.

Dobro sodelujemo z drugimi institucijami, ki so kakorkoli povezane z delom z otroki (vrtci, šole, CZM), družino in socialnim delom.

Kdor potrebuje osebni kontakt (pomoč) se pa oglasi ob sredah v času uradnih ur. Pisarna ZPM Domžale je ob sredah zelo obiskana, silna gneča je septembra, pred začetkom pouka, še večja je pred prazniki.

Prostor, ki ga ima ZPMD sedaj, je popolnima neustrezen in neprimeren, zato čakamo na uresničitev predvolilne obljube župana o novih prostorih.

mag. Karlina Strehar

predsednica ZPM Domžale